**სს" საქართველოს სახელმწიფო ელექტროსისტემა" (სსე) აცხადებს ვაკანსიას**

**1. პოზიციის დასახელება:** საერთაშორისო პროექტის მენეჯერი

**2. სამუშაოს მიზანი:** საერთაშორისო დონორი ორგანიზაცი(ებ)ის/საფინანსო ინსტიტუტ(ებ)ის მიერ დაფინანსებული პროექტ(ებ)ის (შემდგომში-პროექტ(ებ)ი) მართვა, კოორდინაცია და ადმინისტრირება, მათი წარმატებით განხორციელების მიზნით.

**3. მოთხოვნები კანდიდატისადმი:**

* **პროექტის ინიცირება და დაგეგმვა:**
* საქართველოს სახელმწიფო ელექტროსისტემის (სსე) წარმომადგენლობის უზრუნველყოფა საერთაშორისო საფინანსო ინსტიტუტებთან (IFI) და დონორ ორგანიზაციებთან, პროექტის შემუშავებისა და მოლაპარაკებების წარმოების პროცესში.
* საერთაშორისო პროექტ(ებ)ის განხორციელების სტრატეგიის შემუშავების პროცესის კოორდინაცია, მათ შორის გრაფიკის შედგენა, ფაზებად დაყოფა და რესურსების დაგეგმვა.
* დეპარტამენტებს შორის ეფექტური კოორდინაცია და სსე-ის საერთაშორისო პროექტის მართვის გეგმის (Project Management Plan) შემუშავების პროცესის ორგანიზება, მათ შორის კომუნიკაციის, ხარისხის უზრუნველყოფის, რისკების მართვის, შესყიდვების, გარემოსდაცვითი და სოციალური გეგმების მომზადების პროცესის კოორდინაცია, საერთაშორისო საფინანსო ინსტიტუტების მოთხოვნების შესაბამისად.
* საერთაშორისო პროექტის დაგეგმვის პროცესის შესაბამისობის უზრუნველყოფა სესხის ან/და გრანტის ხელშეკრულების მოთხოვნებთან და საერთაშორისო საფინანსო ინსტიტუტების პოლიტიკასთან.
* დეპარტამენტებს შორის კოორდინაცია საერთაშორისო პროექტის აღწერის (Project Scope), მიზნების, შედეგების, საქმიანობის შესრულების ძირითადი მაჩვენებლების (KPI) და არსებითი შეზღუდვების განსაზღვრის მიზნით.
* ტექნიკური დახმარების მომსახურებების შესყიდვისთვის, სამუშაოების აღწერის (Scope of Work) და ტექნიკური დავალების (TOR) მომზადების პროცესის მართვა; სატენდერო დოკუმენტაციის მომზადებისა და ტენდერის პროცესის ადმინისტრირების ზედამხედველობა; კონსულტანტების შერჩევის, ხელშეკრულებების მომზადების, მოლაპარაკებების წარმოებისა და დონორ ორგანიზაციასთან /საერთაშორისო საფინანსო ინსტიტუტთან შეთანხმების პროცესში მონაწილეობა.
* საერთაშორისო პროექტების ტექნიკურ-ეკონომიკური დასაბუთებების, პროექტების პირველადი დიზაინისა (საჭიროების შემთხვევაში) და მარშრუტის/ადგილის საველე შემოწმების შედეგების განხილვა და დამტკიცების პროცესების კოორდინაცია/მონაწილეობა.
* სესხისა და პროექტის ხელშეკრულებების მოლაპარაკების პროცესში მონაწილეობა; საქართველოს მთავრობის, საერთაშორისო საფინანსო ინსტიტუტებისა და საქართველოს სახელმწიფო ელექტროსისტემის მიერ შესაბამისი დადასტურების მიღების პროცესის კოორდინაცია.
* საერთაშორისო საფინანსო ინსტიტუტების მოთხოვნების, შესყიდვების წესებისა და ეროვნული კანონმდებლობის შესაბამისად სატენდერო დოკუმენტაციის მომზადების პროცესში მონაწილეობა.
* **შესყიდვები და სახელშეკრულებო პროცესი:**
* შესყიდვების სტრატეგიისა და სამოქმედო გეგმის მომზადების პროცესის მართვა სსე-ისა და საერთაშორისო საფინანსო ინსტიტუტების მოთხოვნების შესაბამისად და შესაბამისი დადასტურებების მიღების უზრუნველყოფა.
* სატენდერო დოკუმენტაციის მომზადებაში მონაწილეობა, მათ შორის დამსაქმებლის მოთხოვნების, ტექნიკური სპეციფიკაციების, წინასაკვალიფიკაციო მოთხოვნების, შეფასების კრიტერიუმებისა და კონტრაქტის პირობების შემუშავება.
* სატენდერო წინადადებების შეფასების, დაზუსტებისა და შეფასების ანგარიშის მომზადების პროცესებში მონაწილეობა და მათი საერთაშორისო საფინანსო ინსტიტუტების სახელმძღვანელო პრინციპებთან შესაბამისობის უზრუნველყოფა; გადაწყვეტილებების მიღებაში მონაწილეობა და შესაბამისი დადასტურებების მიღების უზრუნველყოფა.
* სახელშეკრულებო მოლაპარაკებების, ხელშეკრულების პროექტის შეთანხმებისა და ხელშეკრულების საბოლოო ვერსიის შემუშავება, საერთაშორისო საფინანსო ინსტიტუტების მიერ განსაზღვრული რეგულაციების, საერთაშორისო სახელშეკრულებო სტანდარტებისა და საქართველოს კანონმდებლობის შესაბამისად.
* ხელშეკრულების ზოგადი და სპეციალური პირობების, ტექნიკური სპეციფიკაციებისა და დამსაქმებლის მოთხოვნების შესაბამისობის უზრუნველყოფა საქართველოს სახელმწიფო ელექტროსისტემის, საერთაშორისო საფინანსო ინსტიტუტების, დონორ ორგანიზაციების სტანდარტებთან და რეგულაციებთან და ზოგადად საქართველოს კანონმდებლობასთან.
* კონტრაქტის გაფორმებამდე საჭირო ყველა დოკუმენტის შესაბამისობის უზრუნველყოფა საერთაშორისო საფინანსო ინსტიტუტების მოთხოვნებთან, მათ შორის გარემოსდაცვითი და სოციალური საკითხების შესაბამის სტრუქტურებთან შეთანხმებით.
* სსე-ის სამეთვალყურეო საბჭოს, სახელმწიფო უწყებებისა და საერთაშორისო საფინანსო ინსტიტუტების მხრიდან შესაბამისი დადასტურებების მიღების უზრუნველყოფა.
* **ხელშეკრულების/კონტრაქტის მართვა:**
* დონორ ორგანიზაციასთან/საერთაშორისო საფინანსო ინსტიტუტებთან გაფორმებული სასესხო და ქვესასესხო ხელშეკრულებით გათვალისწინებული პროექტის, მართვა, მათი წარმატებით და შეუფერხებლად განხორციელების მიზნით.
* დონორ ორგანიზაციასთან/საერთაშორისო საფინანსო ინსტიტუტებთან გაფორმებული სასესხო და ქვესასესხო ხელშეკრულებ(ებ)ის ფარგლებში სსე-ის ვალდებულებების შესრულების უზრუნველყოფა.
* ინჟინერ/კონსულტანტთან და კონტრაქტორთან გაფორმებული ხელშეკრულების ფარგლებში, დამკვეთის წარმომადგენლობის უზრუნველყოფა.
* მომსახურების ხელშეკრულებების ფარგლებში, კონტრაქტორის მიერ მოწოდებული გადახდის მოთხოვნების განხილვა, შესაბამისობის შეფასება რეალურად შესრულებულ სამუშაოსთან და დადასტურების პროცესის კოორდინაცია.
* ხელშეკრულების ზოგადი და სპეციალური პირობების, ტექნიკური სპეციფიკაციებისა და დამსაქმებლის მოთხოვნების, საქართველოს სახელმწიფო ელექტროსისტემის, საერთაშორისო საფინანსო ინსტიტუტების, დონორ ორგანიზაციების სტანდარტებთან და რეგულაციებთან და ზოგადად საქართველოს კანონმდებლობასთან შესაბამისობის მუდმივი კონტროლის უზრუნველყოფა და შეუსაბამობის შემთხვევაში, სათანადო ღონისძიებების გატარება.
* კონტრაქტორისა და ინჟინერ/კონსულტანტის მიერ წარმოდგენილი დოკუმენტაციის განხილვა (განხორციელების მეთოდოლოგიის, პროგრამული სიახლეებისა და განახლებული გრაფიკების, ხარისხის გეგმების, ობიექტის გარემოსდაცვითი და სოციალური მართვის გეგმების, პროექტის დიზაინის დოკუმენტაციის, შესყიდვების გრაფიკების) და სსე-ის შესაბამისი სტრუქტურული ერთეულების ჩართულობით მათი დადასტურების პროცესის კოორდინაცია.
* ხელშეკრულებასთან დაკავშირებული ფორმალური კომუნიკაციის მართვა, მათ შორის წერილების, დოკუმენტაციის გადაცემის ფორმების (DTS), ინსტრუქციების, შეტყობინებებისა და კონტრაქტორის მოთხოვნებზე პასუხების მომზადება, სსე-ის შესაბამის სტრუქტურულ ერთეულებთან კოორდინაციით
* ხელშეკრულებითა და საერთაშორისო საფინანსო ინსტიტუტების მოთხოვნებით განსაზღვრული ვადებისა და ანგარიშგების წესების შესრულების უზრუნველყოფა.
* გარემოს დაცვის, სოციალური საკითხებისა და ნებართვების დეპარტამენტის კომპეტენციის ფარგლებში მშენებლობისა და სხვა შესაბამისი ნებართვების მოპოვების, საჭირო დოკუმენტაციის მომზადებისა და მათი დეპარტამენტისთვის გადაცემის პროცესიის მართვა და მხარდაჭერა.
* დოკუმენტაციის განხილვისა და ცვლილებების (Variation) ადმინისტრირების პროცესში ინჟინრის/კონსულტანტი კომპანიის ჩართულობის უზრუნველყოფა.
* კონტრაქტორის მოთხოვნების განხილვისა და დავების მართვის პროცესებში დროული, სათანადოდ შეთანხმებული და დოკუმენტირებული ჩართულობის უზრუნველყოფა, სსე-ს ინტერესების გათვალისწინებით, საქართველოს კანონმდებლობის, საერთაშორისო საფინანსო ინსტიტუტების მოთხოვნების და კონტრაქტების მართვის საერთაშორისოდ აღიარებული სტანდარტების შესაბამისად.
* მნიშვნელოვანი გადაცდომების შემთხვევაში ესკალაციის, ცვლილებისა და კორექტირების პროცედურების დაცვა.
* **პროექტის გეგმებისა და პროგრესის მონიტორინგი:**
* სამშენებლო და საკონსულტაციო პროექტების განხორციელების მიმდინარეობის სისტემური შემოწმება და არსებული მდგომარეობის შესახებ კვარტალური ანგარიშების წარდგენა ხელმძღვანელობასთან.
* კონტრაქტორის საინჟინრო და სამშენებლო სამუშაოების გეგმისა და გრაფიკის განხილვისა და დამტკიცების პროცესის კოორდინაცია, დამკვეთის უფლებამოსილებების ფარგლებში.
* პროექტის მიმდინარეობის მონიტორინგი დამტკიცებულ გეგმა-გრაფიკთან მიმართებით; მოსალოდნელი ვადის გადაცილების, რისკებისა და მათი კრიტიკული ზეგავლენის იდენტიფიცირება და საჭიროების შემთხვევაში საკითხების ესკალაციის პროცესის მართვა.
* პროექტირების მასალების (მარშრუტი, დიზაინი, გათვლები, ნახაზების ელექტრონული ფაილები (shape files) და სხვა ტექნიკური დოკუმენტები) განხილვა და დადასტურების პროცესის კოორდინაცია, ხელშეკრულების, საერთაშორისო საფინანსო ინსტიტუტების მოთხოვნებისა და საერთაშორისო სტანდარტების შესაბამისად.
* კონტრაქტორის მიერ წარმოდგენილი ყოველთვიური პროგრესის ანგარიშების, განახლებული გრაფიკების, ფულადი ნაკადების პროგნოზებისა და რესურსების ანალიზის განხილვისა და დადასტურების პროცესის კოორდინაცია.
* პერიოდული საველე ვიზიტების ორგანიზება და დონორი ორგანიზაციების ან/და საერთაშორისო საფინანსო ინსტიტუტების საზედამხედველო მისიებში მონაწილეობა, ობიექტის ინსპექტირებისა და ზედამხედველობის შეხვედრების ჩატარება, რეალურად შესრულებული სამუშაოების მოცულობისა და ხარისხის დასადასტურებლად; სსე-ს პასუხისმგებელი სტრუქტურული ერთეულების წარმომადგენლების მონაწილეობის ორგანიზება; მისიის რეკომენდაციების შესრულების უზრუნველყოფა.
* კონტრაქტორისგან მასალა-მოწყობილობების შესყიდვების სტატუსის მიღება და კონტრაქტით გათვალისწინებულ ფასთა ცხრილთან შესაბამისობის დადასტურება.
* **ფინანსებისა და ბიუჯეტის მართვა:**
* პროექტის ბიუჯეტის შესაბამისობის უზრუნველყოფა სასესხო და ქვესასესხო ხელშეკრულების ფინანსურ მოთხოვნებთან, ხარჯთაღრიცხვებთან და დაფინანსების განაწილების შემუშავების პროცესში ჩართულობა.
* პროექტის ხარჯების მონიტორინგი და პროგნოზირება, მათ შორის ცვლილებების, გაუთვალისწინებელი შემთხვევების, კონტრაქტორის მოთხოვნებისა და იდენტიფიცირებული რისკების მიხედვით კორექტირებული პოზიციების გათვალისწინებით.
* კონტრაქტორის გადახდის მოთხოვნების და კონსულტანტის შუალედური გადახდის სერტიფიკატების (IPC) დადასტურებისა და გადახდის პროცესის მართვა, ხელშეკრულების, საერთაშორისო საფინანსო ინსტიტუტებისა და სსე-ის მოთხოვნების შესაბამისად.
* სესხისა და გრანტის განაწილების მაჩვენებლების აღრიცხვა; ინვოისებისა და ფინანსური დოკუმენტაციის დროული წარდგენის უზრუნველყოფა; საერთაშორისო საფინანსო ინსტიტუტების მიერ მოთხოვნილი ფინანსური ანგარიშების მომზადების პროცესის მართვა.
* ხარჯების ცვლილებების სათანადო დასაბუთების უზრუნველყოფა და დამტკიცებისთვის დადგენილი პროცესის დაცვა.
* **რისკების მართვა:**
* პროექტის რისკების რეესტრის შემუშავება და განახლება (ტექნიკური, სახელშეკრულებო, გარემოსდაცვითი და სოციალური, შესყიდვებისა და დაინტერესებულ მხარეებთან დაკავშირებული რისკების ჩათვლით).
* საერთაშორისო პროექტებთან დაკავშირებული რისკების მართვის სისტემის შემუშავებასა და განვითარების პროცესში მონაწილეობა.
* რისკების შემამსუბუქებელი ღონისძიებების დაგეგმვის პროცესის მენეჯმენტი და მათი პრაქტიკული განხორციელების პროცესის კოორდინაცია; იდენტიფიცირებული რისკების ინტეგრაცია ხელშეკრულებებში, კონტრაქტორის პასუხიმგებლობებში და პროექტის მართვის სისტემებში.
* **ხარისხის მართვა:**
* კონტრაქტორის მიერ ხარისხის უზრუნველყოფისა და კონტროლის (QA/QC) სისტემების დანერგვის და შესრულების მონიტორინგი და ზედამხედველობა, საერთაშორისო პროექტების დაგეგმარებისა და ტექნიკური ზედამხედველობის დეპარტამენტთან აქტიური თანამშრომლობით.
* კონტრაქტორის საქმიანობის, სამშენებლო სპეციფიკაციებთან, სტანდარტებთან და დამქირავებლის მოთხოვნებთან შესაბამისობის უზრუნველყოფა, საერთაშორისო პროექტების დაგეგმარებისა და ტექნიკური ზედამხედველობის დეპარტამენტთან აქტიური თანამშრომლობით.
* საერთაშორისო პროექტების დაგეგმარებისა და ტექნიკური ზედამხედველობის დეპარტამენტთან აქტიური თანამშრომლობით, ქარხნული ტესტირების (FAT), სამშენებლო ობიექტზე ტესტირების (SAT) შემოწმებისა და დადასტურების პროცესის კოორდინაცია; ობიექტის ექსპლუატაციაში მიღების გეგმების შესაბამისად პროცესის კოორდინაცია.
* კონტრაქტორის მიერ ხელშეკრულების განხორციელებისას შესრულებული სამუშაოების ხარისხის შემოწმების პროცესების კოორდინაცია, საერთაშორისო პროექტების დაგეგმარებისა და ტექნიკური ზედამხედველობის დეპარტამენტთან და საკონსულტაციო კომპანიასთან აქტიური თანამშრომლობით.
* საერთაშორისო პროექტების დაგეგმარებისა და ტექნიკური ზედამხედველობის დეპარტამენტთან აქტიური თანამშრომლობით, შეუსაბამობის ანგარიშების (NCR), გამოსასწორებელი სამუშაოების სიის (punch list) და მათი გამოსწორების გზების აღრიცხვა და სათანადოდ შესრულების პროცესის კოორდინაცია.
* **დაინტერესებულ მხარეებთან კოორდინაცია და კომუნიკაცია:**
* საერთაშორის პროექტებთან დაკავშირებული პროცესების კოორდინაცია, საერთაშორისო საფინანსო ინსტიტუტებთან, სახელმწიფო უწყებებთან, მუნიციპალიტეტებთან, მარეგულირებელ ორგანოებთან და სსე-ის შიდა სტრუქტურულ ერთეულებთან.
* საერთაშორისო საფინანსო ინსტიტუტების მოთხოვნების შესაბამისად, სრულყოფილი პერიოდული ანგარიშების მომზადება, საჭიროებიდან გამომდინარე (მათ შორის ყოველკვირეული, ყოველთვიური, კვარტალური და წლიური პროგრესის ამსახველი ანგარიშების).
* პერიოდული ანგარიშების მომზადება სახელმწიფო უწყებებისთვის, დადგენილი გრაფიკის ან მიღებული მოთხოვნის შესაბამისად.
* პროექტის მართვის გუნდის შეხვედრებისა და დონორების ზედამხედველობის მისიების ორგანიზება, მონაწილეობა და სათანადო ანგარიშების მომზადება.
* საერთაშორისო პროექტებთან დაკავშირებულ დაინტერესებულ მხარეებთან, დროული კომუნიკაციის უზრუნველყოფა.
* **გარემოსდაცვითი, სოციალური საკითხების და შრომის უსაფრთხოების მართვა:**
* საერთაშორისო პროექტების ბუნებრივ და სოციალურ გარემოზე ზემოქმედების გეგმებისა და შესაბამისი ანგარიშების მომზადებისა და რეგულარული განახლების პროცესების კოორდინაცია.
* კონტრაქტორის მიერ წარმოდგენილი მართვის გეგმების შემოწმებისა და განხორციელების პროცესის კოორდინაცია.
* გარემოს დაცვის, სოციალური საკითხებისა და ნებართვების დეპარტამენტის მხარდაჭერა, ინჟინერ-კონსულტანტსა და კონტრაქტორს შორის, ასევე სსე-ის შესაბამის სტრუქტურულ ერთეულთან ეფექტიანი კოორდინაციის უზრუნველყოფის გზით; აღნიშნული პროცესებისთვის საჭირო დოკუმენტაციის დროული წარმოდგენის უზრუნველყოფა.
* კონტრაქტორის მიერ, გარემოსდაცვითი, სოციალური საკითხების და შრომის უსაფრთხოების მოთხოვნების შესრულების უზრუნველყოფა, საერთაშორისო საფინანსო ინსტიტუტების მოთხოვნებისა და ეროვნული რეგულაციების შესაბამისად.
* კონტრაქტორის შრომის უსაფრთხოების (OHS) საქმიანობის მონიტორინგის პროცესის კოორდინაცია, მათ შორის თავიდან არიდებული საფრთხის შემთხვევების (near misses), უსაფრთხოების ტრენინგებისა და სხვა შესაბამისი ღონისძიებები.
* გარემოსდაცვითი, სოციალური საკითხების და შრომის უსაფრთხოების რეგულარულ აუდიტებში, ობიექტის ინსპექტირებებსა და უსაფრთხოების შემოწმების (safety walkdowns) პროცესებში მონაწილეობა.
* შეთანხმებული ვადების ფარგლებში, მონიტორინგის შედეგად დადგენილი გამოსასწორებელი ღონისძიებების განხორციელების უზრუნველყოფა.
* **ცვლილებების, კონტრაქტორის მოთხოვნებისა და დავების მართვა:**
* საამშენებლო პროექტებისა და მომსახურების ხელშეკრულებებში შესატანი ცვლილებების იდენტიფიცირება და მათი სიღრმისეული ანალიზი, საქართველოს კანონმდებლობის, ხელშეკრულების, საერთაშორისო ფინანსური ინსტიტუტებისა და სსე-ის პროცედურების შესაბამისად.
* კონტრაქტორის მოთხოვნების (Claims) მართვა და მათზე დროული რეაგირება, საქართველოს კანონმდებლობის, ხელშეკრულების, საერთაშორისო ფინანსური ინსტიტუტების და სსე-ის მოთხოვნების შესაბამისად.
* სახელშეკრულებო დოკუმენტაციის, მათ შორის ცვლილებებთან დაკავშირებული დოკუმენტების, სრულყოფილი და სისტემური მართვა, მტკიცებულებებზე დაფუძნებული გადაწყვეტილებების მიღების მხარდასაჭერად.
* საამშენებლო პროექტებისა და მომსახურების ხელშეკრულებებში შესატანი ცვლილებებისა პროცესის მართვა, მათ შორის კონსულტანტთან და სსე-ს სხვადასხვა დეპარტამენტებთან ეფექტური კოორდინაციის უზრუნველყოფა, დროის თვალსაზრისით ეფექტიანი და ხარჯთეფექტური გადაწყვეტილებების ცვლილების დოკუმენტის შემუშავება.
* საამშენებლო პროექტებისა და მომსახურების ხელშეკრულებებში შესატანი ცვლილებების განხილვისა და ხელშეკრულების ცვლილების გაფორმების პროცესის მართვა.
* შესაძლო დავების ანალიზი, შეფასება და შესაბამისი მიზანშეწონილობის წინადადებების წარდგენა მენეჯმენტისთვის განსახილველად და გადაწყვეტილების მისაღებად.
* დავების გადაწყვეტის პროცესში ინჟინერთან/კონსულტანტთან, იურიდიულ გუნდთან და მენეჯმენტთან ეფექტური კოორდინაცია. მონაწილეობა, დავების განმხილველი საბჭოს (Dispute Adjudication Board) დანიშვნის პროცესსა და დავების გადაწყვეტის პროცედურაში.
* საჭიროების შემთხვევაში, მორიგების წინადადებების შემუშავება, წინადადების შეთახმება სსე-ს სტრუქტურულ ერთეულებთან და მოლაპარაკებების პროცესის მართვა.
* **ტესტირება, ექსპლუატაციაში გაშვება და მიღება-ჩაბარება:**
* ექსპლუატაციაში გაშვების გეგმის შემუშავების პროცესის კოორდინაცია და საჭირო დოკუმენტაციის მომზადების უზრუნველყოფა.
* ტესტირების პროცესების კოორდინაცია და შესაბამის დეპარტამენტებთან თანამშრომლობა, ტესტირების პროცესის სრულყოფილად განხორციელების მიზნით; სათანადო ანგარიშების მომზადების უზრუნველყოფა.
* ექსპლუატაციის სახელმძღვანელოების, შესრულებული სამუშაოების (as-built) ნახაზების, სათანადო გარანტიების მომზადებისა და დამტკიცების უზრუნველყოფა.
* მიღება-ჩაბარების სერტიფიკატის (Taking-Over Certificate) და საბოლოო შესრულების სერტიფიკატის (Final Performance Certificate) გაცემის პროცედურების მართვა.
* საამშენებლო ობიექტის სათანადო გადაბარების უზრუნველყოფა სსე-ის ოპერაციულ დანაყოფებზე.
* კონტრაქტორის მიერ წარმოსადგენი დოკუმენტების ქართულ ენაზე თარგმნის უზრუნველყოფა, სახელმწიფო უწყებებში სანებართვო პროცედურებისთვის წარსადგენად.
* **დოკუმენტაციის და ცოდნის მართვა:**
* პროექტის სრული არქივის მართვა, მათ შორის:

ა) ოფოციალური კორესპონდენციის;

ბ) დადასტურებული დოკუმენტების;

გ) დოკუმენტაციის არრიცხვის სისტემის (logs);

დ) დიზაინის დოკუმენტების;

ე) შეხვედრების ოქმების;

ვ) სახელშეკრულებო და საერთაშორისო პროექტთან დაკავშირებული გეგმებისა და გრაფიკების;

ზ) ფინანსური დოკუმენტაციის;

თ) გარემოსდაცვითი და სოციალურ საკითხებთან;

ი) და სხვა დაკავშირებული დაკავშირებული დოკუმენტაციის.

* მონაცემების სისტემური განახლება და ცენტრალიზებულ ციფრულ სისტემაში ატვირთვის უზრუნველყოფა.
* გამოცდილებაზე დაფუძნებული ანგარიშების მომზადება; ცოდნის გაზიარებისა და მუდმივი გაუმჯობესების ინიციატივებში მონაწილეობა.
* **ლიდერობა და გუნდის კოორდინაცია:**
* პროექტის გუნდის მართვა და პროცესების ეფექტური კოორდინაცია მენეჯმენტთან.
* დაქვემდებარებული პროექტის სპეციალისტ(ებ)ის საქმიანობის მართვა.
* მიმართულების მიცემა, სსე-ის ტექნიკური გუნდების, კონსულტანტებისა და კონტრაქტორებისთვის პროექტთან დაკავშირებულ საკითხებზე.
* ეფექტური კომუნიკაციის, უსაფრთხოების, ხარისხისა და გამჭვირვალობის კულტურის გაძლიერება სამუშაო პროცესში.

**4. კვალიფიკაცია, გამოცდილება:**

* უმაღლესი განათლება.
* საერთაშორისო დონორი ორგანიზაციების/საფინანსო ინსტიტუტების მიერ დაფინანსებული პროექტების მართვის სფეროში მუშაობის გამოცდილება არანაკლებ 5 წელი.
* უცხო ენები: სავალდებულოა ინგლისური და რუსული ენების ცოდნა, მათ შორის, ინგლისურ ენაზე საქმიანი კომუნიკაციისა და კორესპონდენციის წარმოების გამოცდილება.
* კომპიუტერული ტექნოლოგიების კარგი ცოდნა, მათ შორის: MS Word, MS Excel, MS Project, Internet.

**5. სამუშაოს ადგილმდებარეობა:** ქ. თბილისი

**6. საკონკურსო პირობები:** გასაუბრება

დაინტერესებულ პირებს ვთხოვთ, **2026 წლის 08 მარტის** ჩათვლითგამოაგზავნოთ ***მხოლოდ ქართულ ენაზე*** შედგენილი რეზიუმე (CV) შესაბამისი ვაკანსიის დასახელების მითითებით, შემდეგ ელექტრონულ მისამართზე: [hr.gse@gse.com.ge](mailto:hr.gse@gse.com.ge) ან მოგვაწოდოთ მისამართზე: ქ. თბილისი, ნ. ბარათაშვილის ქუჩა №2.

**შეტყობინება:**

სს „საქართველოს სახელმწიფო ელექტროსისტემა“ (შემდგომში - „სსე“) პატივს სცემს მოქმედი კანონმდებლობით დადგენილ პერსონალურ მონაცემთა დაცვის შესახებ რეგულაციებს და თავის საქმიანობას წარმართავს „პერსონალურ მონაცემთა დაცვის შესახებ“ საქართველოს კანონის მოთხოვნათა შესაბამისად.

სსე-ის მიერ გამოქვეყნებულ ვაკანსიაზე განაცხადის გამოგზავნით, თქვენ ადასტურებთ, რომ გაეცანით წინამდებარე შეტყობინებას და თანახმა ხართ, რომ სსე-მ დაამუშაოს თქვენი პერსონალური მონაცემები (თქვენს წერილში და მის დანართში არსებული მონაცემები) გამოცხადებულ ვაკანსიასთან თქვენი კანდიდატურის შესაბამისობის დადგენის მიზნით. ასევე, თქვენი პერსონალური მონაცემების უშუალოდ იმ ვაკანსიაზე განხილვის გარდა, რომელზეც გამოაგზავნეთ განაცხადი, სსე-მ შესაძლოა შეინახოს და გამოიყენოს აღნიშნული მონაცემები თქვენი კანდიდატურის სხვა პოზიციაზე (ვაკანსია რომელიც მომავალში გამოცხადდება) განსახილველად. ასეთ შემთხვევაში თქვენს პერსონალურ მონაცემებს სსე შეინახავს მათი მიღებიდან არაუმეტეს 6 თვის ვადით, თუ კანონით სხვა ვადა არ იქნება დადგენილი.

იმ შემთხვევაში, თუ თქვენ წინააღმდეგი ხართ, რომ თქვენი კანდიდატურა განხილულ იქნას სხვა პოზიციაზე ან გსურთ სსე-მ შეწყვიტოს თქვენი პერსონალური მონაცემების დამუშავება, გთხოვთ მოგვწეროთ შემდეგ ელექტრონულ ფოსტაზე: [*hr.gse@gse.com.ge*](mailto:hr.gse@gse.com.ge) ან მოგვმართოთ წერილობითი ფორმით შემდეგ მისამართზე: საქართველო, ქ. თბილისი, ნიკოლოზ ბარათაშვილის ქუჩა №2.

სსე კანდიდატთა შერჩევის პროცესს ახორციელებს დისკრიმინაციის ყველა ფორმით აღმოფხვრის შესახებ კანონის მოთხოვნათა და პირთა მიმართ თანაბარი მოპყრობის პრინციპების დაცვით და გამორიცხავს პირთა მიმართ დისკრიმინაციას ნებისმიერი ნიშნით.

დამატებითი კითხვების შემთხვევაში დაგვიკავშირდით შემდეგ ნომერზე: (0 322) 51 08 63.